ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....ซามูไรบอนด์
...l...กรณ์ จาติกวณิช รมว.คลัง เสนอที่ประชุมคณะรัฐมนตรีวันนี้ เป็นวาระจร เรื่องการลดภาษีนำเข้าวัตถุดิบเหล็กเหลือ 0% เป็นเวลา 5 ปี เพื่อช่วยเหลื่อซัพพลายเออร์หรือผู้ผลิตรายย่อยที่มีต้นทุนสูง ขณะที่บริษัทใหญ่ๆ เช่น ผู้ผลิตชิ้นส่วนรถยนต์ ได้รับสิทธิพิเศษจากบีโอไออยู่แล้วจึงไม่เดือดร้อน อีกทั้งรัฐบาลยังไม่รู้ว่านโยบายสร้างโรงงานถลุงเหล็กจะเป็นรูปธรรมเมื่อไหร่จึงต้องมีมาตรการเสริมมาช่วยเอกชน
...l...ต้องระวังให้ดีข่าวคราวความเคลื่อนไหวและความคืบหน้าการปั่นหุ้นไทยคม จากสำนักข่าวอินเทอร์เน็ตแห่งหนึ่งที่เป็นบริษัทลูกในเครือข่ายของบริษัทประชาสัมพันธ์ยักษ์ใหญ่ในสหรัฐ ที่รับจ้างอดีตนายกรัฐมนตรีทำพีอาร์ระดับโลกให้ งานนี้เขามีเป้าหมายกะจะเล่นงาน รมว.คลัง ให้จม!!!
...l...ผู้สอบบัญชีรับอนุญาตถึงกับงงๆ กับความเคลื่อนไหว ทางการเงินของบริษัทในเครือ พ.ต.ท.ทักษิณ ชินวัตร ที่ทางศูนย์อำนวยการแก้ไขสถานการณ์ฉุกเฉิน (ศอฉ.) ตรวจสอบธุรกรรมทางการเงินย้อนหลัง เพราะบางบริษัทมีรายได้ไม่เท่าไหร่ แต่กลับพบรายการฝากเงินกว่า 5,000 ล้านบาท บางบริษัทแทบจะไม่ได้ทำธุรกิจอะไรนอกจากให้เช่าอสังหาริมทรัพย์ แต่กลับมีเงินเข้าๆ ออกๆ นับหมื่นล้านบาท
...l...ผู้สอบบัญชี แนะว่า ดีเอสไอควรตรวจสอบว่าเงินผ่านเข้าออกจำนวนมากของบริษัทในเครือข่าย พ.ต.ท.ทักษิณ นั้นมีวัตถุประสงค์อะไร เพราะถือว่ามากผิดสังเกตเนื่องจากบริษัทเหล่านี้มีรายได้ไม่มาก ขณะที่สินทรัพย์และทุนจดทะเบียนมีมูลค่าสูงอยู่แล้ว ดังนั้นแทบจะไม่จำเป็นต้องกู้เงินด้วยซ้ำ
...l...แต่ผู้สอบบัญชีก็มีข้อสังเกตว่า อาจเป็นเทคนิคทางด้านบัญชีของบริษัทที่มีเครือข่ายโยงใยกัน ก็นิยมใช้วิธีกู้ยืมเงินระหว่างบริษัทในเครือเดียวกัน เป็นการแก้ปัญหาชอร์ตเงินระยะสั้นหรือปัญหาขาดทุน โดยจะลงบัญชีในหมวดเงินกู้ยืมจากบริษัทที่เกี่ยวข้องหรือเงินกู้กรรมการ แต่ถ้าสูงเกินกว่าความเป็นจริง ทางหน่วยราชการ เช่น กรมสรรพากร หรือดีเอสไอ ก็ควรตรวจสอบว่านำไปทำอะไรอยู่ดี*** ทรงพล ชีวะปัญญาโรจน์ รองกรรมการผู้จัดการ ธนาคารกสิกรไทย ออกแคมเปญพัฒนาบริการด้านเงินโอนระหว่างประเทศในกลุ่มนักเรียนนักศึกษาที่กำลังจะเดินทางไปศึกษาในต่างประเทศ โดยร่วมมือกับธนาคารบาร์เคลส์ เวลธ์ (Barclays Wealth) ให้บริการในการอำนวยความสะดวกเปิดบัญชีเงินฝากของสหราชอาณาจักรเพื่อการศึกษา (Ready Account UK)เพื่ออำนวยความสะดวกให้กับนักเรียนนักศึกษาในการเปิดบัญชีเงินฝากของธนาคารบาร์เคลส์ เวลธ์ ที่ประเทศไทย ก่อนจะเดินทางไปศึกษาต่อในสหราชอาณาจักร ช่วยลดปัญหาความยุ่งยากในการเปิดบัญชีเงินฝากในต่างแดน ในเรื่องการหาผู้รับรองเพื่อขอเปิดบัญชี การเตรียมเอกสาร และการสื่อสาร โดยนับเป็นธนาคารไทยแห่งแรกและแห่งเดียวที่ให้บริการดังกล่าว m